
	Audito išvada

	dėl všį birštono būsto energijos taupymo agentūros finansinių ataskaitų rinkinio ir veiklos ataskaitos už 2013 metus

	


2014 m. vasario 20 d. Nr. 3-4
                Vadovaudamasi Vietos savivaldos įstatymu, Birštono savivaldybės kontrolierė Zita Pranckevičienė atliko VŠĮ Birštono būsto energijos taupymo agentūros (toliau – Agentūra) 2013 metų finansinių ataskaitų rinkinio, kurį sudaro 2013 m. gruodžio 31 d. balansas (įstaigos turtas, nuosavas kapitalas, finansavimas ir įsipareigojimai) ir susijusių 2013 metų veiklos rezultatų ataskaita (per ataskaitinį laikotarpį suteiktos paslaugos, pajamos, sąnaudos, ir veiklos rezultatas), aiškinamojo rašto, bei veiklos ataskaitos auditą.

              Už šių finansinių ataskaitų rinkinio parengimą ir teisingą pateikimą pagal Lietuvos Respublikoje galiojančius teisės aktus, reglamentuojančius buhalterinę apskaitą ir finansinių ataskaitų sudarymą, bei „Dėl pelno nesiekiančių ribotos civilinės atsakomybės juridinių asmenų buhalterinės apskaitos ir finansinių ataskaitų sudarymo ir pateikimo taisyklių“, yra atsakinga Agentūros vadovybė. Agentūros vadovybės atsakomybė apima vidaus kontrolės sistemos, kuri užtikrintų, kad finansinės ataskaitos būtų parengtos ir teisingai pateiktos be reikšmingų informacijos neatitikimų dėl apgaulės ar dėl klaidos, sukūrimą, įdiegimą ir palaikymą. Agentūros vadovybė taip pat atsakinga už tinkamos apskaitos politikos parinkimą ir taikymą bei apskaitinių įvertinimą, kurie yra pagrįsti esamomis aplinkybėmis, atlikimą.

               Savivaldybės kontrolierės pareiga, remiantis atliktu auditu, pareikšti savo nuomonę apie šį  finansinių ataskaitų rinkinį. Auditas atliktas vadovaujantis Tarptautiniais audito standartais. Šie standartai reikalauja, kad laikantis profesinės etikos reikalavimų auditą planuotume ir atliktume taip, kad gautume pakankamą pagrindą tvirtinti, jog Agentūros finansinių ataskaitų rinkinyje nėra reikšmingų informacijos iškraipymų.
                 Audito metu buvo atliktos finansinių ataskaitų sumas ir atskleidimus pagrindžiančių įrodymų procedūros. Pasirinktos procedūros priklauso nuo auditoriaus profesinio sprendimo, įskaitant finansinių ataskaitų reikšmingo iškraipymo rizikos dėl apgaulės ar dėl klaidos, įvertinimą. Įvertindamas šią riziką, auditorius atsižvelgia į įstaigos vidaus kontrolės sistemą, kuri yra svarbi įstaigos finansinių ataskaitų rinkinio sudarymui ir teisingam jo pateikimui, kad galėtų parinkti esamomis aplinkybėmis tinkamas audito procedūras, bet ne tam, kad pareikštų nuomonę apie įstaigos vidaus kontrolės sistemos veiksmingumą. Audito metu taip pat buvo įvertintas taikytos  apskaitos politikos tinkamumas bei vadovybės atliktų apskaitinių  įvertinimų pagrįstumas ir bendras finansinių ataskaitų pateikimas.
                Audito metu įsitikinta, kad gauti audito įrodymai yra pakankami ir tinkami, nuomonei pareikšti. 
              Savivaldybės kontrolierės nuomone, pateiktas finansinių ataskaitų rinkinys visais reikšmingais atžvilgiais teisingai parodo Agentūros 2013 m. gruodžio 31 d. finansinę būklę, 2013 metų veiklos finansinius rezultatus ir pinigų srautus pagal Pelno nesiekiančių ribotos civilinės atsakomybės juridinių asmenų buhalterinės apskaitos ir finansinių ataskaitų sudarymo ir pateikimo taisykles.
               Be to Savivaldybės kontrolierė išanalizavo pateiktą Agentūros 2013 metų veiklos ataskaitą ir nepastebėjo jokių reikšmingų į ją įtrauktos finansinės informacijos neatitikimų su Agentūros 2013 metų finansinėms ataskaitoms.

